สหรัฐสั่งปิดแบงก์แห่งที่109
สถาบันประกันเงินฝากของสรัฐหรือเอฟดีไอซีสั่งปิดธนาคาร ราเวนสวู้ด ในชิคาโกอีก1 แห่ง ส่งผลให้ยอดรวมธนาคารในสหรัฐที่ถูกสั่งปิดเพราะประกอบกิจการต่อไปไม่ได้อยู่ที่109 แห่งแล้ว
8 ส.ค. 2553

สถาบันประกันเงินฝากของสรัฐหรือเอฟดีไอซีสั่งปิดธนาคาร ราเวนสวู้ด ในชิคาโกอีก1 แห่ง ส่งผลให้ยอดรวมธนาคารในสหรัฐที่ถูกสั่งปิดเพราะประกอบกิจการต่อไปไม่ได้อยู่ที่109 แห่งแล้ว 
สำหรับธนาคารที่ถูกสั่งปิดล่าสุดนี้ มียอดเงินฝากรวม269 ล้าน 5 แสนดอลล่าร์สหรัฐ สินเชื่อรวม 211 ล้านดอลล่าร์สหรัฐ และทำให้เอฟดีไอซีมีภาระเข้ารับประกันเงินฝากในธนาคารแห่งนี้ จำนวน 68 ล้าน 1 แสนดอลล่าร์สหรัฐ          นางชิลลา แบร์ ประธาน เอฟดีไอซี กล่าวย้ำว่า เอฟดีไอซีประมาณการณ์ว่า ในปี 2553 จะเป็นปีที่ธนาคารล้มละลายมากที่สุดหลังจากถูกปิดไปแล้ว 230 แห่งนับตั้งแต่ปี 2552 ผลักดันให้กองทุนประกันเงินฝากขาดดุลเป็นครั้งแรกนับตั้งแต่ปี ค.ศ.1990          ข้อมูลจากเว็บไซต์เอฟดีไอซีระบุว่าโฮมเนชันแนล แบงก์ ออฟ แบล็กเวลล์ โอกลาโฮมาเป็นธนาคารใหญ่ที่สุดที่ถูกปิดมีสินทรัพย์ 644 ล้าน 5 แสนดอลลาร์สหรัฐ 
การปิดธนาคารครั้งนี้ทำให้เอฟดีไอซีต้องใช้เงินจากกองทุนประกันเงินฝากรวม 159 ล้าน 9 แสนดอลลาร์สหรัฐ
รายงานว่า รัฐจอร์เจีย อิลลินอยส์ และฟลอริดาเป็นรัฐที่รับผลกระทบหนักที่สุดจากวิกฤตธนาคารที่เกิดขึ้น โดยกว่า 27 ธนาคารที่ล้มเหลวในแต่ละรัฐนับแต่เริ่มต้นปี 2552 โดย 3 ธนาคารในแมรีแลนด์ และอีก 3 แห่งในนิวยอร์ตถูกปิดไปในปีนี้.